Berklee Muusikakolledž

Berklee Muusikakolledž (inglise keeles Berklee College of Music) on USAs Bostonis asuv muusikakõrgkool.

Kolledži asutas 1945. aastal Lawrence Berk ja algul kandis see nime Schillingeri Muusikamaja (inglise Schillinger House of Music). 1954. aastal laiendati kolledžit oluliselt ja asutaja Berk pani koolile tänaseni kasutatava nime Berklee.

Kolledž on tuntud eriti seetõttu, et seal õpetatakse uusi mitteakadeemilisi muusikasuundi, näiteks 1999. aastal avati kolledžis hiphopi kursus.

2008. aasta seisuga õppis kolledžis umbes 4000 õpilast.

Välislingid
Kolledži koduleht

Ameerika Ühendriikide koolid
Muusikakoolid